ব্যাগ্রাতুনি রাজবংশ
বাগ্রাতুনি বা বাগ্রাতিদ রাজবংশ (আর্মেনীয়: Բագրատունի, আর্মেনীয় উচ্চারণ: [bagɾatuni]) একটি আর্মেনীয় রাজবংশ ছিল যারা মধ্যযুগে প্রায় ৮৮৫ খ্রিস্টাব্দ থেকে ১০৪৫ খ্রিস্টাব্দ পর্যন্ত আর্মেনিয়া রাজ্য শাসন করেছিল। প্রাচীন আর্মেনিয়ার সামন্ত হিসেবে উদ্ভূত হয়ে, তারা আরব শাসনামলে সবচেয়ে বিশিষ্ট আর্মেনীয় অভিজাত পরিবারে পরিণত হয়েছিল। শেষ পর্যন্ত তারা তাদের নিজস্ব স্বাধীন রাজ্য প্রতিষ্ঠা করে। তাদের অধিকারে ছিল শিরাক, বাগ্রেভান্দ, কোঘোভিত, সিউনিক, লোরি, ভাসপুরাকান, ভানান্দ ও তারোন এর মত আর্মেনিয়ার অনেক অঞ্চল। সিরিল তুমানফ, নিকোলাস অ্যাডন্টজ এবং রোনাল্ড সানির মতো অনেক ঐতিহাসিক তাদের জর্জিয়ান রাজবংশ বাগ্রেশনির পূর্বপুরুষ বলে মনে করেন।